Document ID: /roh_data/filtered/fineweb-2-filterrobots_roh.jsonl.gz/20344

Da l'attatga sin il parlament macedon a Skopje sajan 10 persunas vegnidas blessadas. Radund 100 demonstrants mascrads sajan entrads la gievgia saira en il parlament. Els hajan fatg sgulatschar bandieras macedonas e chantà la himna naziunala. Il minister da l'exteriur discurria ternor rapports da medias da 10 parlamentaris sco era in policist e plirs schurnalists che sajan blessads.
Ils demonstrants protesteschan cunter il plan dal socialdemocrat Zaev, da sa laschar eleger sco schef da regenza cun agid d'ina partida minorena albana. Els vesan en quai in privel per l'unitad e la suveranitad da la Macedonia.
La partida conservativa ch’era fin uss a la pussanza discurra dad in putsch. Ella aveva pers las elecziuns parlamentaras il december, ma refusescha da desister da la pussanza.
RR novitads 06:00